|  |
| --- |
|  «БЕКІТЕМІН» Мектеп директоры  |
|  \_\_\_\_\_\_\_\_\_ Ж.С.Бөкен |
|  «\_\_» \_\_\_\_\_\_\_\_2025ж. |

**Кәсіптік бағдар беру бойынша жылдық жоспар**

**Кәсіптік бағдар беруші мамандар: Текисбаев К.У.**

 **Базарбаева Ш.К.**

 **Алмухашова Ж.К.**

**2024-2025 оқу жылы**

**Мектептегі кәсіби бағдар беру жұмыстары: мазмұны мен ынталандыру әдістері**

 Әлемдік білім беру кеңістігіне бағытталған білім берудің негізгі мақсаты білімді меңгеріп қана қоймай, білік пен дағды арқылы дербестік, ізденімпаздық, дені сау, өзгермелі жағдайда білімді де білікті жасөспірімдерді жан-жақты жеке тұлға ретінде даярлау. Осы мақсаттарды іске асыруда бүгінгі мектеп оқушыларына қойылып отырған мәселелер күн сайын талаптануда. Өйткені келешек қоғамыздың басты тұлғасы бүгінгі мектеп оқушылары. Сондықтан мектепте берілетін кәсіби бағдар жұмыстарының бүгінгі күні маңызы зор болып табылады. Жалпы білімнің басты үш міндеті бар  олар: баланың өзіндік жалпы дамуын, жан-жақты дүниетанымын қамтамасыз ету, және оны болашақ белгілі бір кәсіпке даярлау. Осы үш міндеттің ішінде қоғамдық даму күрделенгенсайын баланы жастай алдағы кәсіпке бағдарлай әзірлеу – ең көкейкесті мәселеге айналып отырғаны дәлелденді.Қазіргі кезеңде жалпы білімнің міндеті – баланың жалпылама дамуын қамтамасыз ету ғана емес, ең бастысы оларды жастай өз қабілеті мен қызығуына қарай белгілі бір мамандыққа арнайы бағыттай білу. Кәсіпке баулу – бұл әрбір жеке тұлғаның ерекшеліктерін және халық шаруашылығына, жеке салаларға қажетті сұранысы бар мамандықтарды ескере отырып жастарды еркін және өзіндік мамандық таңдауға дайындаудың ғылыми негізделген жүйесі.
Кәсіби бағдар беру — жас ұрпақты өзіне ұнаған тиісті мамандықты саналы талдап алуға дайындауға бағытталған іс-әрекеті. Кәсіби бағдар беру арқылы оқушыларды мамандықтар әлемінде, олардың мазмұны, ерекшеліктері, жеке тұлғаға қоятын талаптарын өз бойындағы қасиеттерімен ұштастырып, өндіріс, шаруашылық салаларының даму міндеттеріне, оның нарықтық экономика жағдайындағы рөліне сай саналы таңдалып алынған мамандыққа мүдделілігін тәрбиелеуді қажет етеді. Мамандықты саналы таңдауда адамның қабілеттілігінің қалыптасуының да үлкен маңызы бар. Ол адамның психологиялық санасының қалыптасуына байланысты. Олар: қабілеттілік, қызығушылық, бағыттың құндылығы, кәсіптік жоспар, идеялы, сенімі, т.б. Мамандық туралы жеткіліксіз білу — мамандық таңдауда кездейсоқтыққа әкеліп соқтырады.Мамандық таңдауда қателесу сайып келгенде, таңдаған мамандығын жек көріп, жұмысорнын жиі өзгертуге себепші болады. Мектептегі кәсіптік бағдар беру жұмысының негізгі міндеттері төмендегідей:

— оқушыларды көпшілік мамандықтар туралы түсінікпен қаруландыру;

— кәсіптік қызығуы мен бейімділігін, қабілеттілігін қалыптастыру және дамыту мақсатында

оқушылардың дара ерекшеліктерін зерттеу;

— мектеп бітірушілерге мамандық таңдауға көмектесу;

— оқушыларды белгілі мамандықтың түрін меңгеруге бейімдеу.

**Мақсаты:**

* Мектеп оқушыларының қызығушылықтары мен еңбек нарығындағы сұраныстар негізінде кәсіби бағдар беру жұмысының тиімді жүйесін құру;
* оқу бейінін және болашақ кәсіби қызмет саласын таңдау процесінде оқушыларға кәсіби бағдарлы қолдау көрсету.
* оқушылардың еңбекке саналы көзқарасын қалыптастыру, өз мүмкіндіктеріне, қабілеттеріне сәйкес және еңбек нарығының талаптарын ескере отырып, қызмет саласын таңдау еркіндігі жағдайында кәсіби өзін-өзі анықтау**.**
* Қоғамда сұранысқа ие мамандықтарды насихаттау.

**Міндеттері:**

* Жұмыс мақсатында көрсетілген оқушыларға кәсіби бағдар беру жұмысын ұйымдастырудағы жұмыстарды түрлі іс-шаралар жүргізу арқылы нәтижелілікке қол жеткізу.

|  |  |  |  |
| --- | --- | --- | --- |
| **№** | **Іс- шаралар мазмұны** | **Мерзімі** | **Жауапты****қызметкер** |
| **Ұйымдастыру жұмыстары** |
| 1 | Мектептегі кәсіптік бағдар беру бойынша жұмыс жоспарын жасақтау,бекіту. | Қыркүйек | Сынып жетекшілер, педагог-психологтармен бірлесіп кәсіптік бағдар беру мамандары, басшылар |
| 2 | Ерте жастан мамандықты анықтау мақсатында 1-2 сынып оқушыларына мамандық туралы түсінік беру. | « | Кәсіптік бағдар беруші мамандар,Педагог-психолог |
| 3 | 9-11 сынып оқушыларының кәсіптік диагностикасын жүргізу. | Қыркүйек | Кәсіптік бағдар беруші мамандар,Педагог-психолог |
| 4 | 5-6 сынып оқушыларына қызығушылық диагностикасын жүргізу. | Қыркүйек | Кәсіптік бағдар беруші мамандар,Педагог-психолог |
| 5 | Мектеп бітіруші түлектерге Қазақстандық ЖОО-дары мен техникалық және кәсіптік білім беру ұйым ьдары тізбесінің, мамандықтар тізбесінің базасын жасақтау. | Қыркүйек | Сынып жетекшілер, кәсіби бағдар беруші мамандар. |
| 6 | 7-8 сынып оқушыларының кәсіптік диагностикасын жүргізу. | Қазан | Кәсіптік бағдар беруші мамандарПедагог-психолог |
| 7 | «Мамандық таңдау жүрек қалауы немесе заман талабы» Дебат9-10 сынып. | Қазан | Кәсіптік бағдар беруші мамандар |
| 8 | «Менің болашақ мамандығымның таңдауы» Эссе жазу сайыстары11 сынып | Қазан | Кәсіптік бағдар беруші мамандарПедагог-психологҚазақ тілі пәні мұғалімдері |
| 9 | «Кәсіптер әлемі» сурет байқауы6-7 сыныптар | Қараша | Кәсіптік бағдар беруші мамандарКөркем еңбек пәні мұғалімдері |
| 10 | «Мен таңдаған мамандық» атты педагог-психологтармен 10 сынып оқушыларына тренинг | Қараша | Кәсіптік бағдар беруші мамандарПедагог-психолог |
| 11 | «Әлемдегі сан-алуан мамандықтар» тәрбие сағатын өткізу 4-5 сынып оқушылары | Қараша | Сынып жетекшілерКәсіптік бағдар беруші мамандар |
| 12 | Жас мамандармен «Ustaz quiz» зияткерлік сайысын өткізу | Қараша | Кәсіптік бағдар беруші мамандар |
| 13 | «Әлемдегі ең қызықты мамандықтар» 5-сынып оқушылары арасында дөңгелек үстел. | Желтоқсан | Кәсіптік бағдар беруші мамандар |
| 14 | «Сен жанбасаң лапылдап» 11-сынып оқушылары ата-аналарын психологиялық қолдау | Желтоқсан | Сынып жетекшілерКәсіптік бағдар беруші мамандарПедагог-психолог |
| 15 | «Мен армандаған мамандық» 4-сынып оқушылары ашықхаттар әзірдеу | Желтоқсан | Сынып жетекшілерКәсіптік бағдар беруші мамандар |
| 16 | «Әкелер форумы» аудандық форум | Желтоқсан | ДТЖОКәсіптік бағдар беруші мамандарПедагог-психолог |
| 17 | «Менің арманым-менің болашағым» түлектермен кездесу | Қаңтар | Кәсіптік бағдар беруші мамандар |
| 18 | «Мен сүйген мамандық» 7-8 сынып оқушылары арасында бейнеролик жарысы. | Қаңтар | Кәсіптік бағдар беруші мамандар |
| 19 | «Мамандықтар әлемінде» 3-4 сынып ЕБҚЕ білім алушылар арасында сурет байқауын ұйымдастыру. | Қаңтар | Кәсіптік бағдар беруші мамандарПедагог-психолог |
| 20  | «Мамандықтар марафоны» атты лекция оқу. | Қаңтар | Кәсіптік бағдар беруші мамандар |
| 22 | «Мамандықтар әлемін ашамыз» республикалық форумының мектепішілік кезеңі | Ақпан | Кәсіптік бағдар беруші мамандар |
| 23 | «Болашағың сенің қолыңда» 11 –сынып оқушыларына тренинг. | Ақпан | Кәсіптік бағдар беруші мамандарПедагог-психолог |
| 24 | «Анам-әкем жұмыста» ата-аналарының мамандықтары туралы бейнежазбалар әзірлеу1-4 сынып оқушылар. | Ақпан | Сынып жетекшілерКәсіптік бағдар беруші мамандар |
| 25 | «Мамандығым-болашағым»10-11 сынып оқушыларымен жиналыс. | Ақпан | ДТЖОКәсіптік бағдар беруші мамандар |
| 26 | «Мектеп асханасына саяхат» 1-2 сынып оқушыларын асхана жұмысымен таныстыру. | Наурыз | Сынып жетекшілерКәсіптік бағдар беруші мамандар |
| 27 | 9-11 сынып оқушыларды Ш.Есенов атындағы университетінің ашық есіктер күніне қатыстыру. | Наурыз | Кәсіптік бағдар беруші мамандар |
| 28 | «Мамандық-бұл өмір»5-9 сынып ЕБҚЕ білім алушыларға тренинг. | Наурыз | Кәсіптік бағдар беруші мамандарПедагог-психолог |
| 29 | 6-сынып оқушыларынан оқу пәндерінің комбинациясын жинақтау. | Сәуір | Сынып жетекшілерКәсіптік бағдар беруші мамандар |
| 30 | «BabySkills», «JuniorSkills», «WorldSkills» кәсіби шебелік конкурстарына қатыстыру. | СәуірӨз кезегінде | Кәсіптік бағдар беруші мамандар |
| 31 | Мектеп бітіруші түлектерін және олардың ата-аналарын оқу орындарының өкілдерімен кездесу ұйымдастыру. | Сәуір | Директордың оқу ісінің меңгерушісіКәсіптік бағдар беруші мамандар |
| 32 | «Барлық мамандық маңызды, барлық мамандық қажет» 9-11 сынып оқушыларынмектеп жас мамандарымен кездесу. |  Мамыр | Кәсіптік бағдар беруші мамандар |
| 33 | «Shogy quiz» 5-9 сынып оқушылары арасында зияткерлік сайысы. | Мамыр | Кәсіптік бағдар беруші мамандар |
| 34 | «ЖОО-түсу шарттары» 11-сынып оқушыларына түсіндірме жұмыстары. | Мамыр | Кәсіптік бағдар беруші мамандар |
| 35 | «Жүз жол,бірі сенікі» 11 сынып оқушыларына психологиялық тренинг. | Мамыр | Кәсіптік бағдар беруші мамандарПедагог-психолог |
| 36 | Мектеп түлектерінің орналасуы бойынша мониторинг жүргізу. | Маусым-Қыркүйек | Директордың оқу ісінің меңгерушісіКәсіптік бағдар беруші мамандарСынып жетекшілер |
| **Ақпараттық-насихаттау жұмыстары** |
| 37 | Білім беру ұйымдарында кәсіптік бағдар беру бұрышын жандандыру. | Жыл бойы | Кәсіптік бағдар беруші мамандар |
| 38 | Мектеп сайтындағы «Кәсіптік бағдар беру» бөлімін ашу және сүйемелдеу. | Жыл бойы | ДТЖОКәсіптік бағдар беруші мамандар |
| 39 | Білім беру ұйымындағы кітапхана қорын кәсіптік бағдар беру және еңбекке баулу туралы әдебиеттермен толықтыру. | Жыл бойы | КітапханашыларКәсіптік бағдар беруші мамандар |
| 40 | Мемлекеттік нысаналы грант туралы ақпараттық-түсіндіру жұмыстарын ұйымдастыру. | Жыл бойы | Кәсіптік бағдар беруші мамандар |